Meddelelse fra Kommissionen til Rådet - Finansielle oplysninger vedrørende De Europæiske Udviklingsfonde

INDHOLDSFORTEGNELSE

Forord

Sammendrag

1. Status over gennemførelsen af De Europæiske Udviklingsfonde pr. 31.12.2000

1.1. Generel tabel

1.2. Gennemførelse af udviklingsfondene pr. 31 december 2000

2. Overslag over den finansielle gennemførelse i regnskabsåret 2001 (reviderede tal pr. 05.2001)

2.1. Afgørelser

2.2. Betalinger

3. Skøn over gennemførelsen i regnskabsåret i 2002

Forord

Nærværende dokument forelægges som bilag til budgetforslaget for 2002 i overensstemmelse med aftalerne af 1979 som led i budgetproceduren.

For at lette budgetmyndighedens opgave holder dokumentet sig til det væsentlige. Som i de foregående år drejer det sig om:

- oversigt over gennemførelsen af EUF pr. 31.12.2000

- overslag over den finansielle gennemførelse i indeværende regnskabsår

- skøn over udgifterne for regnskabsåret 2002

Med hensyn til gennemførelsen af EUF pr. 31.12.2000 henvises der med henblik på yderligere enkeltheder til Kommissionen meddelelse til Revisionsretten, Parlamentet og Rådet, hvori der redegøres for status og regnskab for 6., 7. og 8. EUF for regnskabsåret 2000.

Sammendrag

1. Gennemførelsen af EUF i 2000 var med 1 548,17 mio. EUR i form af betalinger lavere end de overslag på 1 985 mio. EUR, der blev forelagt medlemsstaterne i november 1990, dvs. en gennemførelsessats på 85 % uden Stabex (78 % med Stabex). Denne væsentlige forskel mellem gennemførelse og overslag var blevet fremhævet i dokumentet "Finansielle oplysninger vedrørende EUF", der blev forelagt Rådet i juli 2000, eftersom overslaget var blevet revideret opad til 2 635 mio. EUR for bl.a. at tage hensyn til den kraftige stigning i overslaget vedrørende HIPC-initiativet (+350 mio. EUR), strukturtilpasningsfaciliteten (+150 mio. EUR) og under rubrikken "Andet" omfattende initiativer, som Kommissionen ønskede at lancere i 2000 i sundhedssektoren og i forbindelse med risikovillig kapital. Sidstnævnte to initiativer blev i sidste ende ikke til noget, og i dokumentet "Skøn over bidrag", der blev forelagt Rådet i december 2000, blev der foretaget en nedjustering af overslaget for 2000 til i alt 2 025 mio. EUR. De samlede betalinger udgør således 76% af det sidste overslag (81% uden Stabex).

Til gengæld må 2000 betragtes som et godt år med hensyn til afgørelser i forhold til de gennemsnitlige resultater for de europæiske udviklingsfonde i de seneste år. De løbende udgifter udgjorde således 3 396,36 mio. EUR og Stabex 361,06 mio. EUR, hvilket som helhed betragtet giver 3 757,42 mio. EUR eller 125 % af overslagene fra november 1999 på 3 000 mio. EUR for alle instrumenter. Denne overskridelse kan dog i hovedsagen forklares ved, at der i overslaget af november 1999 ikke er taget hensyn til de 1 000 mio. EUR til HIPC-initiativet. Når der ses bort herfra, må resultaterne med hensyn til afgørelser i 2000 ikke længere betragtes som andet end et gennemsnitsår under hensyntagen til ikrafttrædelsen af 8. EUF. For at forstå den store forskel mellem afgørelserne og betalingerne skal der i første række tages hensyn til 8. EUF's sene ikrafttræden i juli 1998 og den tid, der forløber mellem afgørelsen om et projekt og dets gennemførelse. På denne baggrund forventer vi for 2001 en forbedring af resultaterne med hensyn til betalinger i forhold til de foregående år.

Den Europæiske Unions bistand til AVS-staterne og OLT undgik ikke en konstant påvirkning af eksterne faktorer, som kan tilskrives de stadig meget svingende politiske og økonomiske forhold og svingningerne i verdenshandelen.

Desuden har den interne situation i nogle af modtagerlandene fortsat været ustabil i regnskabsåret 2000 som i 1999, hvilket påvirkede den forventede udbetalingstakt og mængde.

2. Overslagene over gennemførelsen for 2001 er blevet revideret nedad, både med hensyn til afgørelser og betalinger, for at tage hensyn til de faktiske forhold. Blandt andre elementer, der har foranlediget Kommissionen til at fastsætte de ajourførte overslag til 2 000 mio. EUR for afgørelserne og 2 000 mio. EUR for udbetalingerne, kan nævnes den tid, der kræves til at fuldføre ratifikationen af 9. EUF, de begrænsede disponible ressourcer, der er tilovers fra de tidligere EUF, og påbegyndelsen af en ny programmeringsrunde. Disse tal betyder en mærkbar nedgang i forhold til de tidligere overslag, men de viser imidlertid de bedste resultater, der kan forventes i forhold til de gennemsnitlige resultater i de seneste år, hovedsagelig hvad angår betalinger.

Til finansiering af disse udgifter blev det i december 2000 besluttet at indkalde bidrag fra medlemsstaterne til et beløb på 1 415 mio. EUR til at dække de løbende betalinger i 2001. Oven i dette bidrag vil der blive lagt et beløb på 885 mio. EUR, som gradvis overføres i løbet af året fra Stabex-kontoen til EUF-kontoen for løbende udgifter i overensstemmelse med den afgørelse, der blev truffet af Ambassadørudvalget i slutningen af september 2000 om oprettelse af en reserve til finansiering af afgørelser vedrørende Stabex og Sysmin i perioden fra den 2. august til den 31. december 2000. Hermed udgør det samlede beløb, der anslås at være nødvendigt til at dække udgifterne i 2001, 2 300 mio. EUR. Ifølge reglerne i finansforordningen for EUF kan beløbet af de indkaldte bidrag naturligvis justeres både op og ned afhængigt af likviditetsbeholdningen, hvis niveau følges løbende. Indkaldelsen for andet kvartal 2001 er i den forbindelse i øvrigt blevet nedsat med 129 mio. EUR (200 i stedet for 329 mio. EUR), og der overvejes også en nedsættelse af de to sidste indkaldelser for 2001 af hensyn til nedskrivningen af betalingsoverslagene for 2001.

Hvad angår Stabex blev indkaldelserne afsluttet i juli 2000 i overensstemmelse med reglerne i finansforordningen for 8. EUF; der indkaldes således ingen bidrag til Stabex i 2001.

3. For 2002 beløber overslagene sig til 3.000 mio. EUR for afgørelserne og til 2 100 mio. EUR for betalingerne.

1. Status over gennemførelsen af De Europæiske Udviklingsfonde pr. 31.12.2000

1.1. Generel tabel

>TABELPOSITION>

Til ovennævnte tildelinger skal føjes 1 120 mio. EUR vedrørende 6. EUF, 1 225 mio. EUR vedrørende 7. EUF og 1 693 mio. EUR vedrørende 8. EUF fra EIB's egne midler.

1.2. Gennemførelse af udviklingsfondene pr. 31 december 2000

1.2.1. EUF's udgifter udgjorde i 2000: 1 548,17 mio. EUR.

Udvikling i betalingerne (i mio. EUR)

>TABELPOSITION>

Sammenligning afgørelser/betalinger (6., 7. og 8. EUF - i mio. EUR))

>TABELPOSITION>

Med starten på gennemførelsen af 8. EUF opretholdes niveauet i afgørelserne, ekskl. HICP-initiativet, hvilket endnu ikke er slået igennem på niveauet for betalingerne, men det vil uvægerligt ske på kortere sigt. Den store forskel mellem niveauerne for afgørelserne for 1999 og 2000 kan udelukkende tilskrives PPTE-initiativet for gældslettelse, der blev lanceret i 2000.

1.2.2. EUF har kunnet finansiere sine foranstaltninger planmæssigt i 2000

>TABELPOSITION>

Den likvide beholdning ved udgangen af regnskabsåret 2000 er på 1 431,74 mio. EUR, alle konti taget under ét, 783,51 mio. EUR for de løbende udgifter og 648,23 mio. EUR for Stabex. Foruden disse 648,23 mio. EUR har Kommissionen ved udgangen af regnskabsåret 2000 tillige en fordring på visse medlemsstater - stadig vedrørende Stabex - på 618,50 mio. EUR. hvorefter det samlede Stabex-beløb er på 1 266,73 mio. EUR. Ved en fælles afgørelse truffet i august 2000 af AVS/EF blev det besluttet at oprette en reserve til Stabex-instrumentet på 240 mio. EUR, hvoraf restbeløbet gradvis skulle overføres fra Stabex-kontoen til den særlige EUF-konto. Disse 240 mio. EUR er medtaget i totalen for Stabex.

Hvad angår kontoen for de løbende udgifter, kan det unormalt høje niveau for likviditetsrestbeløbet pr. 31.12.2000 (783,51 mio. EUR) forklares ved:

- et lavere niveau for de løbende udgifter end forventet igennem hele regnskabsåret 2000

- at betalingerne via strukturtilpasningsfaciliteten på 130 mio. EUR, som skulle foretages lige inden afslutningen af regnskabsåret 2000, først kunne foretages i begyndelsen af januar 2001; de er derfor konteret regnskabsåret 2001

- en overførsel i løbet af 2000 fra Stabex-kontoen til kontoen for EUF's løbende betalinger af et beløb på 350 mio. EUR til finansiering af HIPC-initiativet. Overførslen blev foretaget i august 2000 på et tidspunkt, hvor likviditetsbeholdningen til EUF's løbende udgifter var særlig lavt, for at undgå, at finansieringen af HIPC-initiativet skulle influere på omfanget af bidragsindkaldelserne med sigte på at regulere operationen senere. Reguleringen er i gang i øjeblikket; overførslen af 221 mio. EUR fra Stabex til EUF-kontoen, som skulle ske i de to første kvartaler 2001, er blevet suspenderet. De 350 mio. EUR, der blev overført i 2000, lægger sig til overførslen på 220 mio. EUR fra Stabex-kontoen til kontoen for de løbende udgifter, der blev foretaget ved den sidste indkaldelse af bidrag for 2000; dette forklarer det samlede beløb på 570 mio. EUR, der fremgår af ovenstående tabel.

For de Stabex-operationer, for hvilke der findes en specifik konto, er mulighederne for at reducere denne likvide beholdning strengt forbundet med, hvilke overførsler der træffes afgørelse om i forbindelse med dette instrument.

2. Overslag over den finansielle gennemførelse i regnskabsåret 2001 (reviderede tal pr. 05.2000)

>TABELPOSITION>

2.1. Afgørelser

Overslagene for afgørelserne er blevet revideret nedad i forhold til overslagene af november 2000, som var baseret på erklæringer afgivet i forbindelse med forhandlingerne om Cotonou-aftalen. Kommissionen besluttede at foretage denne nedskrivning for at tage hensyn til de faktiske forhold:

- Man havde undervurderet, hvor længe det ville tage at ratificere 9. EUF

- De resterende finansielle ressourcer fra 6., 7. og 8. EUF, hvorover der vil kunne disponeres i 2001 og 2002, udgør 4 230 mio. EUR

- Vi starter i 2001 på en ny programmeringsrunde, og tidligere erfaringer viser, at den tid og energi, der medgår hertil, bevirker en kraftig nedgang i antallet af afgørelser

- Den nye post "Andre initiativer", der var indsat i overslagene af november 2000 for at tage hensyn til, at Kommissionen agtede at præsentere interventioner i flere AVS-stater, som var til undersøgelse (initiativet på sundhedsområdet), samt en forhøjelse af ressourcerne i form af risikovillig kapital, blev ikke konkretiseret.

Det skal dog fremhæves, at hvis man ser bort fra år 2000, hvor beløbet for afgørelserne var svulmet op med de 1 000 mio. EUR til HIPC-initiativet, ligger resultaterne for 2001 i vid udstrækning over gennemsnittet for 1995 til 1999 (1 600 mio. EUR).

2.2. Betalinger

EUF-udgifter pr. 31/05/2001 i forhold til de årlige overslag for 2001 af maj 2001

>TABELPOSITION>

Side om side med overslagene for afgørelserne er også overslagene for betalingerne blevet revideret nedad og udgør i øjeblikket 2 000 mio. EUR. Den samlede gennemførelsesprocent pr. 31.5.2001 udgør 41,52%, navnlig takket være større udbetalinger fra Stabex, og burde vokse yderligere, eftersom der forventes større udbetalinger via de andre instrumenter inden årets udgang, navnlig i forbindelse med strukturtilpasning. Dette gode resultat må dog ikke overskygge det ringe niveau for udbetalingerne i forbindelse med programmerbar bistand. Det skal bemærkes, at der i de sidste måneder af 2000 blev udbetalt et beløb på 130 mio. EUR i forbindelse med strukturtilpasningsfaciliteten, som først blev bogført i begyndelsen af 2001; det forklarer, hvorfor betalingerne er højere end overslagene.

3. Skøn over gennemførelsen i regnskabsåret i 2002

For afgørelserne vedkommende er skønnene for regnskabsåret 2002 blevet revideret nedad i forhold til de skøn, der blev præsenteret i november 2000 (3 500 mio. EUR) af samme årsager, som lå bag nedskrivningen af overslagene for 2001.

De anslåede afgørelser forventes at andrage 3.000 mio. EUR. Kommissionen er imidlertid bundet af forskellige eksterne udviklinger, som i sagens natur er uforudseelige, når det handler om tredjelande (politisk ustabilitet, væbnede konflikter, naturkatastrofer). Sådanne begivenheder kan til enhver tid vælte alle skøn.

Med et betalingsniveau, der anslås til 2 100 mio. EUR, er skønnet fra november 2000 (2 050 mio. EUR) derimod blevet revideret en smule opad og burde for andet år i træk overstige 2 mia. EUR. Fordelingen pr. instrument af disse betalinger er i øjeblikket til finafpudsning i samarbejde med delegationerne i AVS-staterne, som skulle give sine første resultater ved udgangen af første halvår 2001, således at der opnås mere pålidelige resultater.

Til dækning af disse betalinger vil der blive brug for omkring 2 000 mio. EUR i finansielle midler for 2002, hvilket vil blive nærmere undersøgt i november 2001.

Dette overslag over finansielle behov af bidrag er baseret på følgende:

>TABELPOSITION>

Denne tabel omfatter i beløbet for overførslen fra Stabex-kontoen til EUF-kontoen for løbende udgifter de 350 mio. EUR, der blev overført i 2000 til at dække udbetalingerne som led i HIPC-initiativet (samlet overførsel i 2001 = 885 mio. EUR - 350 mio. EUR = 535 mio. EUR/jf. punkt 1.2.2.). Der er også taget hensyn til de 130 mio. EUR fra strukturtilpasningsfaciliteten (STF), der blev udbetalt i slutningen af 2000, men først bogført i begyndelsen af 2001 (ikke medtaget i overslagene for 2001/jf. punkt 2.2 ovenfor).

For at bringe likviditeten ned på et rimeligt niveau ved udgangen af december 2001, er det planen at nedsætte de to sidste indkaldelser for året til 200 mio. EUR.

BILAG

Bilag 1: Bidrag til EUF regnskabsåret 2001

>TABELPOSITION>

Bilag 2: Uddrag af forvaltningsregnskabet pr. 31.12.2000

EUF's KONSOLIDEREDE REGNSKABER PR. 31.12.2000

>TABELPOSITION>

>TABELPOSITION>

>REFERENCE TIL EN GRAFIK>

EUF's KONSOLIDEREDE REGNSKABER PR. 31.12.2000 Bistandens art (i tusind EUR)

>TABELPOSITION>